C 31/16
BG
Официален вестник на Европейския съюз
21.1.2022 г.
ДРУГИ АКТОВЕ
ЕВРОПЕЙСКА КОМИСИЯ Публикуване на съобщение за одобрение на стандартно изменение в продуктовата спецификация на наименование в лозаро-винарския сектор по член 17, параграфи 2 и 3 от Делегиран регламент (ЕС) 2019/33 на Комисията (2022/C 31/10)
Настоящото съобщение се публикува в съответствие с член 17, параграф 5 от Делегиран регламент (ЕС) 2019/33 на Комисията (1) СЪОБЩЕНИЕ ЗА ОДОБРЕНИЕТО НА СТАНДАРТНО ИЗМЕНЕНИЕ
„Barbera d’Alba“ PDO-IT-A1068-AM04 Дата на съобщението: 21 октомври 2021 г. ОПИСАНИЕ И ОСНОВАНИЯ ЗА ОДОБРЕНОТО ИЗМЕНЕНИЕ 1.
Barbera d’Alba — обозначено като произхождащо от подрайон Castellinaldo Определеният географски район на ЗНП „Barbera d’Alba“ включва подрайон на име Castellinaldo.
Този район с уникални характеристики традиционно е известен като особено подходящ за лозарство и е включен в спецификацията на „Barbera d’Alba“ от самото начало — съответно производство на вино с наименованието „Barbera Castellinaldo“ в района се извършва от началото на XX век насам.
През 90-те години на XX век производителите се обединяват в сдружение с цел да установят по-ограничителни правила от тези, които се прилагат за вината, обхванати от ЗНП.
Подрайонът Castellinaldo е определен изрично.
Той включва община Castellinaldo d’Alba и част от общините Vezza d’Alba, Canale, Priocca, Magliano Alfieri, Castagnito и Guarene в провинция Кунео.
Правилата за подрайон Castellinaldo са изложени в края на спецификацията на „Barbera d’Alba“ с по-ограничителни условия, които имат за цел да подчертаят неговите уникални характеристики.
Почвата не е толкова песъклива и земята е по-подобна на тази, която се намира по десния бряг на река Танаро.
Що се отнася до релефа, хълмовете са много по-полегати, отколкото в останалата част от района, обхванат от ЗНП.
Ограниченото съдържание на пясък в почвата се компенсира от наличието на глина (Marne di Sant’Agata, пласт с вкаменелости, късен тортоний).
Подрайонът представлява около 20 % от площта, отговаряща на условията за ЗНП „Barbera d’Alba“, което се равнява на потенциална площ от 207 хектара с възможност за производство на около 1 837 000 бутилки.
Измененията се отнасят до членове 1 и 9 от общата спецификация на ЗНП (съответно правилата за подрайон Castellinaldo и раздела относно връзката), както и до раздели 4 (Описание на виното или вината), 5 (Винопроизводствени практики), 5.1 (Специфични енологични практики), 5.2 (Максимален добив), 6 (Район на производство на грозде) и 8 (Връзка с околната среда). 2.
Район на производство на грозде — В интерес на яснотата описанието в спецификацията на района на производство на гроздето със ЗНП „Barbera d’Alba“ е преработено, така че да включва повече данни.
Тази редакция е наложена от твърде общия характер на настоящото описание.
Изменението е техническо и не води до промяна в определянето на границите на географския район. — Описани са и границите на подрайона за производство на грозде Castellinaldo в рамките на района на ЗНП „Barbera d’Alba“.
(1) OВ L 9, 11.1.2019 г., стр. 2.